Socialinės apsaugos ir darbo ministerijos inicijuojamos akcijos „Geriausio socialinio darbuotojo rinkimai“ kriterijai:

1) Darbuotojo pareigybė yra apibrėžiama kaip socialinis darbuotojas arba socialinio darbo organizatorius, taip pat seniūnijos specialistas socialiniam darbui.

2) Socialinis darbuotojas dirba seniūnijoje, socialinių paslaugų įstaigoje, pvz., dienos centre, nakvynės namuose, krizių centre, stacionarioje globos įstaigoje ar pan., ar sveikatos priežiūros ar ugdymo įstaigoje.

3) Profesionalumas. Socialinis darbuotojas yra įgijęs aukštąjį socialinio darbo ar jam prilygintą išsilavinimą. Savo darbe stengiasi taikyti novatoriškus metodus ir nuolat tobulina savo kvalifikaciją.

4) Socialinis darbuotojas dirba socialinį darbą taip, kad įgalintų patį žmogų gerinti visavertį gyvenimą, o ne teikia jam pasyvią pagalbą.

5) Socialinis darbuotojas savo darbe vadovaujasi humanistinėmis vertybėmis. Žmogaus teisių užtikrinimas ir socialinio teisingumo principai – pagrindiniai jo darbo principai.

6) Socialinis darbuotojas yra empatiškas, geba išklausyti ir atjausti.

7) Socialinis darbuotojas turi autoritetą bendruomenėje, juo pasitiki žmonės, su kuriais jis dirba, taip pat yra pelnęs kolegų pagarbą.

8) Socialinis darbuotojas geba suburti kolegas (ar bendruomenę) bendram darbui ir sėkmingai dirbti tarpžinybinėje komandoje.

9) Socialinis darbuotojas yra iniciatyvus, aktyvus bendruomeninėje veikloje, jam nesvetima pilietiška atsakomybė.

10) Socialinis darbuotojas myli savo darbą ir geba savo žinias, įgūdžius panaudoti profesionaliam darbui.

Teikiant kandidatūrą pateikiamas konkrečios socialinio darbuotojo veiklos sėkmės istorijos ar gerosios patirties pavyzdžio aprašymas, iliustruojantis socialinio darbuotojo aukštą kompetenciją (turimą patirtį, įgūdžius, žinias ir tinkamas šiam darbui asmenines savybes, vidinį pasirengimą darbui) – iki 1 psl.

Taip pat turi būti nurodomas pretendento vardas pavardė, įstaigos, kurioje jis dirba pavadinimas bei pareigybės pavadinimas.
